CELEX: 62019TN0103
Language: hr
Date: 2019-02-20 00:00:00
Title: predmet T-103/19: Tužba podnesena 20. veljače 2019. — Mende Omalanga protiv Vijeća

15.4.2019   
            
            
               HR
            
            
               Službeni list Europske unije
            
            
               C 139/84
            
         
      Tužba podnesena 20. veljače 2019. — Mende Omalanga protiv Vijeća
      (predmet T-103/19)
      (2019/C 139/85)
      Jezik postupka: francuski
      
         Stranke
      
      
         Tužitelj: Lambert Mende Omalanga (Kinshasa, Demokratska Republika Kongo) (zastupnici: T. Bontinck, P. De Wolf, M. Forgeois i A. Guillerme, odvjetnici)
      
         Tuženik: Vijeće Europske unije
      
         Tužbeni zahtjevi
      
      Tužitelj od Općeg suda zahtijeva da:
      
                  —
               
               
                  poništi Odluku Vijeća (ZVSP) 2018/1940 od 10. prosinca 2018., u dijelu u kojem se njome zadržava tužitelja na broju 11. Priloga II. Odluci 2010/788/ZVSP;
               
            
                  —
               
               
                  poništi Provedbenu uredbu Vijeća (EU) 2018/1931 od 10. prosinca 2018., u dijelu u kojem se njome zadržava tužitelja na broju 11. Priloga I. a. Uredbi (EZ) br. 1183/2005;
               
            
                  —
               
               
                  utvrdi da su odredbe članka 3. stavka 2. točke (a) Odluke 2010/788/ZVSP i članka 2.b stavka 1. točke (a) Uredbe (EZ) br. 1183/2005 nezakonite;
               
            
                  —
               
               
                  naloži Vijeću snošenje troškova ovog postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe četiri tužbena razloga.
      
                  1.
               
               
                  Prvi tužbeni razlog temelji se na povredi pravâ obrane, uključujući povredu obveze obrazlaganja koja omogućava da se mjere opravdaju i da se zajamči djelotvorna sudska zaštita, kao i na povredi prava na saslušanje.
               
            
                  2.
               
               
                  Drugi tužbeni razlog temelji se na očitoj pogrešci u ocjeni kad je riječ o tužiteljevoj umiješanosti u djela kojima se ugrožava okončanje krize na sporazuman i miran način ususret izborima u Demokratskoj Republici Kongo.
               
            
                  3.
               
               
                  Treći tužbeni razlog temelji se na povredi prava na privatnost i načela proporcionalnosti.
               
            
                  4.
               
               
                  Četvrti tužbeni razlog temelji se na neprimjenjivosti odredbi članka 3. stavka 2. točke (a) Odluke Vijeća 2010/788/ZVSP od 20. prosinca 2010. o mjerama ograničavanja protiv Demokratske Republike Konga i stavljanju izvan snage Zajedničkog stajališta 2008/369/ZVSP (SL 2010., L 336, str. 30) (SL, posebno izdanje na hrvatskom jeziku, poglavlje 18., svezak 13., str. 191.) i članka 2. (b) stavka 1. točke (a) Uredbe Vijeća (EZ) br. 1183/2005 od 18. srpnja 2005. o uvođenju određenih posebnih mjera ograničavanja usmjerenih protiv osoba koje krše embargo na oružje u odnosu na Demokratsku Republiku Kongo (SL 2005., L 193, str. 1.) (SL, posebno izdanje na hrvatskom jeziku, poglavlje 18., svezak 13., str. 62.). S tim u vezi, tužitelj tvrdi da pravni kriterij kako je definiran u tim člancima, na kojem se temelji upis tužiteljeva imena na popise o kojima je riječ, krši načelo predvidljivosti akata Unije i načelo proporcionalnosti jer dodjeljuje Vijeću diskrecijsku i arbitrarnu ovlast ocjene.